1697 300 mitt sena ilu, kien maħtur Arċipriet tal-Kolleġġjata, Dun Ġwann Battista Scicluna, qassis żgħażugħ mill-Isla. Kien maħtur l-ewwel Arċipriet ta' Birkirkara wara l-ftehim li kien sar bejn il-Kapitlu u l-Vigarju perpetwu. Kemm dam Arċipriet kellu ħafna xi jgħid mal-Kapitlu fuq is-Sedja Prepositali tal-Kor. Kien ħalla l-flus biex isir il-fonti tal-Magħmudija fil-knisja l-qadima. 1797 200 sena ilu, kien u nbnew il-faċċata u l-kampnar tas-Santwarju tal- Madonna tal-Ħerba, dawk li hemm preżenti . Il-faċċata tas-Santwarju għalkemm hija sempliċi iżda hija wkoll eleganti. Fil-parti t'isfel naraw portiku sabiħ fuq erba' pilastri li jibqa' tiela' b'frontispizju bi statwa ta' l-Immakulata u fit-truf tiegħu żewġ fjammi kbar kollox mill-ġebla Maltija. Fuq il-bieb prinċipali insibu tieqa ovali u f'din naraw xbieha tal-kurċifiss misbugħ abjad, aktarx li dak il- Kurċifiss huwa mill-ġebel tal-qawwi. Minn dan il-portiku 'l fuq titla' ordni oħra fuq erba' pilastri oħra fejn jifforma skultura li mhix kompluta u li aktarx kellha tiġi xi Nome di Marija u fuqha jitwaħhal is-salib. , Il-Kampnar jinsab fil-ġenb tas-Santwarju maqtugħ għalih waħdu mibni fuq torri apposta, qabel ma nbniet is-sala tal-ġenb tas-Santwarju fejn illum insibu esibiti l- kwadri tal-wegħdi kien jidher tant tajjeb. Fuq dan it-torri kien hemm arloġġ tax- xemx. F'dan il-kamipnar insibu erbat iqniepen, oriġinarjament kien fih ħamsa iżda xi snin ilu ż-żgħira kienet inqasmet u waqgħet għal isfel. Fuq il-qanpiena l- kbira hemm dubju fuq min kien ħadimha, hemm minn jgħid li kien ħadimha Ġulju Tanti u tbierket fl-1713, jekk hu hekk allura kien hemm xi forma oħra ta' kampnar jew grabja kif għadek tara f'xi knejjes tal-kampanja. Dun Xand Cortis fil-ktieb li kien kiteb fuq is-Santwarju jgħid li hija xogħol ta' Salvu Triganza u tlestiet fl-1813. Jista' jkun li kien hemm xi żball jew li kien hemm xi qanpiena oħra'2 Fost il-kwadri tal-wegħdi li nsibu fis-Santwarju, nsibu wieħed li jirrakkonta ġrajja li seħħet 200 sena ilu. Il-ġrajja hi din, xprunara Maltija bil-qlugħ tagħha kollu miftuħ kienet qed tipprova taħrab minn xambekk ta' Barbarija fl-1797. Dak iż- żmien kien żmien meta l-bastimenti kienu jippruvaw jisirqu 'l xulxin u jieħdu l- kulħadd ilsir, il-Maltin meta sabu ruħhom f'dak l-għawdx ftakru fil-Madonna tal-Ħerba, talbuha u għamlu wegħda li jekk teħlishom iħallu kwadru li jirrakkonta din il-ġrajja. Nżerta li waqt li x-xambekk ta' Barbarija kien qed jispara fuq il- Maltin il-kanun prinċipali tiegħu xkatta-u qatel bosta mil-baħrin tiegħu. Il-Maltin ħatfu dik l-opportunità u ħarbu b'kemm jimxu, b'hekk huma kienu salvi, meta irriturnaw lura komplew il-wegħda li kienu għamlu. $ 1797 200 sena ilu, kien miet f'Birkirkara fit-13 t' Awissu 1797 Pietru Felici. Dan Pietru kien imexxi stabbiliment tan-negozju li kien stabilixxa fil-palazz tiegħu hekk imsejjaħ 'Il-Palazz ta' Santa Liena' dan insibuh reġistrat fil-Atti tan-Nutar Kristoforu Frendo. F'dan il-palazz kienet inħadmet l-istatwa ta' Satna Liena minn Salvu Psaila fl-1837, 160 sena ilu.' 1897 100 sena ilu, f'Birkirkara kienet teżisti Banda taħt l-isem ta'''La Stella'. Din il-banda flimkien mal-Banda l-oħra '' Alleanza'' 100 sena ilu kienu ħadu sehem fil-belt Valletta fl-okkażjoni tal-Ġublew tar-Reġina Vittorja. $ 1897 100 sena ilu, Dun Ġwann Battista Casha kien inħatar kappillan tal- kor, dari meta f'Birkirkara kien hawn bosta qassisin barra l-kanonċi kien ikun hemm qassisin li jissejjħu kappillani tal-kor. Dun Ġwann kien twieled fl-1871, u kien ordna saċerdot fl-1896. Fl-1901, kien viċendarju tal-knisja tal-Madonna tal- Minsija dak iż-żmien fl-Għargħur illum San Ġwann u li f'dak iż-zmien kien jagħmel parti minn Birkirkara. Kien jgħallem il-katekiżmu fil-Kulleġġ ta'' San Alwiġi u fis-Santwarju tal-Madonna tal-Ħerba. Kien inħatar Kanonku tal- Kolleġġjata fl-1906 u ħa l-pussess sentejn wara. Kien ukoll prokuratur ta'l-artal ta' l-Agunija. Miet fis-26 ta' Settembru 1936. $ Vella E. B. Storja ta' Birkirkara Tagħrif fuq is-Santwarju tal-Madonna tal-Ħerba. Cuschieri Anastasju Is-Santwarju tal-Madonna tal-Ħerba. Vella E. B. Storja ta' Birkirkara. Kwadru fis-sala tas-Santwarju. Vella E. B. Storja ta' Birkirkara. Vella E. B. Storja ta' Birkirkara. Il-Berqa 1944, Storja tal-baned Karkariżi. Leħen is-Sewwa 22.10.1936.